**KK Alkar** je košarkaški klub iz Sinja. Trenutačno je član A1 lige.

Povijest
--------

Košarka u Sinj stiže 1952. a tri godine kasnije osnovan je klub *KK Tekstilac*. U narednim godinama klub nije imao značajnijih uspijeha.

Klub 1965. mijenja ime u KK Alkar, a te iste godine natječe se u Dalmatinskoj ligi (4. liga). Nakon što su 1972. godine završili na vrhu tablice, klub igra kvalifikacije za drugu ligu, ali su u kvalifikacijama posrnuli i nisu uspijeli izboriti daljnji plasman.

Glavni cilj kluba bio je igrati u drugoj ligi, ali im to nije uspijevalo sve do sezone 1980./81.

10. travnja 1982. godine uoči ulaska KK Alkara u jugoslavensku Drugu krenula je priča o vjernim Alkarovim navijačima *Maliganima*. Uz njihovu se bučnu potporu KK Alkar plasirao u Prvu B ligu Jugoslavije, a 1984. su godine došli do finala kupa Jugoslavije. To je bila najuspješnija klupska sezona, sezona 1983./1984. kada su u jugoslavenskom kupu 20. ožujka 1984. igrali u finalu izgunili 92 : 78 od Bosne, a da su prethodno izbacili Borac, Šibenku i Zadar iz daljnjeg natjecanja. Navijački poklič sinjskih navijača je "Neka dođu!".

Tijekom 1993. godine za vrijeme domovinskog rata klub uspijeva izboriti plasman u prvu hrvatsku košarkašu ligu.

Alkar 4.ožujka 1995. godine ostvaruje povijesnu pobjednu kad savladava Cibonu rezultatom 81 : 77. Utakmicu su obilježili
Goran Sobin koji je postigao 27 poena i 19 skokova, te Mladen Pavić sa 26 poena. Sezona 1994. - 1995. smatra se jednom od najboljih u povijesti kluba. KK Alkar ponovno ispada iz prve lige da bi se u sezoni 2003. vratio u prvu ligu predvođen trenerom Borisom Poljakom. Potom je ponovno pao u niži rang natjecanja da bi se kao drugoplasirani 2010. godine opet plasirao u
prvu ligu. 5. ožujka 2011. pobjedom nad KK Dubrovnik ulazi u Ligu za prvaka Hrvatske te završava sezonu kao sedmoplasirani klub prvenstva Hrvatske.

9. ožujka 2013. godine pobjedom protiv KK Đuro Đaković kolo prije razvrstavanja Lige za prvaka Alkar pod vodstvom Damira Milačića osigurava igranje lige.

Klupski uspjesi
---------------

* **Jugoslavenski kup**: finalisti 1983/84. (poraz od Bosne)

Najpoznatiji igrači i treneri
-----------------------------

|  |  |  |  |
| --- | --- | --- | --- |
| * Tomislav Lozančić
* Nikola Viculin
* Branko Sulen
* Milivoj Omašić
* Ivo Dalbello
* Stipe Vrcan
* Petar Peraica
 | * Martin Guvo
* Ivica Caktaš
* Davor Vučković
* Zvonko Pavić
* Ivan Grgat
* Stipe Modrić
 | * Stipe Blajić
* Zoran Nikolić
* Damir Vujanović
* Filip Vrcan
* Petroslav Sapunar
* Bare Vujina
 | * Predrag Kruščić
* Josip Vranković
* Goran Sobin
* Milan Zečević
* Leon Stipaničev
* Nenad Videka
 |

Himna
-----

KK Alkar se može podičiti jednom od najljepših navijačkih pjesama koja je prerasla u himnu kluba. 

> Rodila je mati dite časna roda
> 
> 
> Kupila mu balun pa nek svitom hoda
> 
> 
> Izresta je mali, dite s puno dara
> 
> 
> Lipo ga je vidit u dresu Alkara
> 
> 
> Maligan je i ćaća, srca punog žara
> 
> 
> Sin mu sada brani boje svog Alkara
> 
> 
> I mi smo Maligani, do zadnje kapi krvi
> 
> 
> Uvik smo mu vjerni zadnji ili prvi
> 
> 
> Od finala Kupa, mi smo uvik skupa
> 
> 
> Za ponos grada Sinja, za Maligane
> 
> 
> Mi smo Maligani, do zadnje kapi vina
> 
> 
> 
> Uvik smo mu vjerni, to nam je sudbina
> 
> – Maligani

Literatura
----------

* *Sinjska košarkaška bajka* - autori Sretan Ugrin i Filip Modrić

Izvori
------

1. 1 2  „Spornet Fanatik - Kako Sinjski Maligani slave "prvih" 30 godina postojanja... 4. prosinca 2012.". Arhivirano iz originala na datum 2012-12-09. Pristupljeno 2014-07-26.
2. ↑  KK Alkar Arhivirano 2012-11-20 na Wayback Machine-u Himna KK Alkar

Vanjske poveznice
-----------------

* Navijačke pjesme sinjskih Maligana

|  |  |
| --- | --- |
|  | *Nedovršeni članak* **KK Alkar** *je u začetku. Možete pomoći Wikipediji tako da ga proširite*. |